**REFERAT FRASTYREMØTE 07.04.2022, klubbhuset**

**Til stede:** Arnt Aleksandersen(Teams), Ole-Gustav Årnes, Johannes Bøe, Alv Egil Olsen, Jørn Pedersen og Siri Flåten

**Andre deltagere:** Kjell Konradsen

**SAKSLISTE:**

**40/22: Godkjenning/underskrift av referat fra styremøte,** **24.02.2022, 11.03.2022, 22.03.2022**

**Vedtak: Referat fra styremøte 24.02.2022, 11.03.2022, 22.03.2022 godkjennes**

**41/22: Godkjenning av innkalling og saksliste.**

**Vedtak: Innkalling og sakslisten godkjennes.**

**42/22: Oppfølging av saker fra tidligere**

* **Strategi for havna**
* **Strømsøyler**
* **Lys innseiling havna**
* **Miljøbod**
* **Mudring**
* **Kjøp av areal**
* **Maling verksted**
* **Redningsleidere**
* **Rekruttering til dugnadsgjengen**
* **Medlemsmøte**

**Vedtak: Tiltak settes inn i dokumentet oppfølging saker, med ansvarlig og frist for de ulike tiltakene. Forslag til ansvarlig og frister lages til neste møte.**

**43/22: Økonomi**

**Kort gjennomgang i forhold til inntekter og utgifter så langt.100 000 mer i inntekter og reduksjon i utgifter sammenlignet med i fjor. Tomten er betalt.**

**Vedtak: Informasjonen tas til orientering**

**44/22: Informasjon fra havna/ aktiviteter i havna, Alv Egil informerer**

**Jobber med pirer, rydding ute, B-bryggen mangler noen pirer og litt fortøyning før den er ferdig.**

**Vedtak: Informasjonen tas til orientering**

**45/22: Saksdokumenter angående nedskriving av innskudd, Arnt, Johannes**

**Det har vært dialog med KNBF i forhold til våre vedtekter og bestemmelse angående ekstraordinært årsmøte og vedtektsendringer bør utsettes til årsmøte i 2023**

**Vedtak: Saken tas med i arbeidet med strategiplanen.**

**46/22: Stillingsinstruks daglig leder Alv Egil og Arnt**

**Vedtak: Arnt og Alv Egil ordner utlysning og stillingsinstruks for havna og sender det på epost til styret.**

**47/22: Stillingsinstruks havnevert, Siri**

**Dokument ligger vedlagt.**

**Vedtak: Arnt tar kontakt med Brobyggerstiftelsen og Sanitetsforeningen med forespørsel om de ønsker salgsbod/ «havnevert» på bobilplassen.**

**48/22: Pris for vannscooterplasser, inkl. diskusjon angående evt. pirer, Johannes, Arnt**

**Forslag fra Arnt om pris på ca. 5000,- . Det er for mye kostnader med å lage pirer så foreslår at det ikke skal være pirer for vannscooterplass.**

**Vedtak: Prisen for dokkplass for vannscooter fastsettes til 5000,- pr. plass. Plassen er uten pir.**

**49/22: Organisasjonskart**

**Vedtak: Johannes lager et organisasjonskart med ansvars fordeling og oppgaver, og sender det til styret. Tas opp til endelig vedtak på et senere møte.**

**50/22: Drift av Havneweb**

Vi begynner nå å få en bra oversikt over våre grunndata, og hva som må til for at Havneweb skal fungere som forespeilet. Det viktigste arbeidet nå er å sikre gode rutiner for hva som skal registreres, hvordan det skal registreres og hvem som skal gjøre det.

Det er ingen som bør få tilgang til endringer av data eller tilsvarende før det er gitt tilfredsstillende opplæring.

Første prioritet må være registrering av nye medlemmer, fakturere innmelding/kontingent, registrere midlertidige plasser, fakturere disse, registrere tildeling/endring av nye plasser, fakturering. I og med at dette nå er grunnlag for regnskapet skal alt dokumenteres. Vi kan ikke ha endringer mv. som ikke har grunnlag i et dokument eller tilsvarende, f.eks kopi av mail. Det må også prioriteres å gi opplæring til havnesjef/bryggeformenn, evt andre som har behov for å gjøre oppslag eller skrive ut lister mv.

Slik det er nå har Siri og Johannes god oversikt over hvordan en bruker Havneweb og en av disse bør være ansvarlig inntil videre.

**Vedtak:** Johannes er ansvarlig for drift og opplæring inntil videre.

**51/22: Rutiner tildeling av plasser i havna**

Det lages en kontrakt for tildeling av nye båtplasser der det tas høyde for evt. fremtidige avskrivningsregler for båtplassene. Plassene nedskrives med 80 % over 8 år, 20 % av restverdien kan utbetales når plassen er solgt og betalt av ny eier.

**Vedtak:** Arnt og Johannes endrer søknadsskjema, sender det til KNBF for vurdering. Tildeling/endring av plass skal ikke skje før båteier har akseptert at dersom havnereglement/vedtekter blir endret vil denne endringen også bli gjort gjeldende for båteier.

**52/22: Oppsigelse Go Marina**

**Go marina tar mye i gebyr for innbetalinger, dyrere enn Vipps. kostnad for å ha?**

**De fleste bruker Vipps eller betaling på terminal.**

**Vedtak: Vi sier opp avtalen med Go marina.**

**53/22: Administrative rutiner**

Oversikt over administratorer/brukere på Mail, havneweb, hjemmeside, dropbox, kamera, Visma, Betalingsterminal, Vipps, Bank, Go marina, mv……

Rutiner for deling på hjemmeside, referat, nye skjema, andre hendelser mv.

Kontroll innskudd i havneweb mot gammelt kartotek. Styret ber Bjørn gjøre dette?

Innmelding på skjema, deretter faktura

**Vedtak: Arnt ber Bjørn om å lage oversikt over rutiner og brukertilganger på ulike systemer.**

**54/22: Organisering av dugnader**

Iflg havnreglementet § 5 har «medlem med båtplass – eller som står på venteliste» plikt til å arbeide inntil 10 timer med dugnad. For SSJBF utgjør dette bortimot 5 000 timer pr år. For at alle i størst mulig grad skal få anledning til å arbeide dugnad er det viktig at vi organiserer arbeidet på en god og effektiv måte. Arbeidet kan bestå i alt fra fjerne strøsand fra asfalten, rakeplen, gjødsle, slå kanter og plen ved klubbhuset, være tilgjengelig for dugnadsgjengen, være pumpemannskap ved mudring mv.

Vi bør sette opp en liste over hvilke arbeidsoppgaver vi ønsker skal bli gjort på dugnad, finne kontaktpersoner som kan administrere, lage rutiner for registrering av dugnad og informere alle medlemmene om hvordan vi ønsker dette skal fungere, og varsle om at ikke gjennomført dugnadsplikt vil bli fakturert.

Det er ca. 20 som har blitt innkalt til dugnad i 2021.

**Vedtak:** Saken utsettes til neste møte.

**55/22: Ny avtale ang gass og salg av drivstoff**

**Vi leier nå flasker på kort tid. Leieforhold av lengre varighet gir vanligvis rimeligere leie. Vi bør også vurdere avtale om salg av drivstoff fra vårt anlegg, evt en prisøkning. Arnt har forhandlet avtalen om drivstoff og fått økt avtalen med 10 000. Avtalen angående gass varer i to år til.**

**Vedtak: Informasjonen tas til orientering**

**56/22: Støtte til Redningsselskapet**

Vi har fått en forespørsel om å støtte redningsselskapet sin aksjon, Nautisk mil

Vi har tidligere gitt 5 000, hva har vi råd til i år?

**Vedtak: Vi støtter Redningsselskapet med kroner 5000,-**

**57/22: Bruk av havneweb bryggeformenn, opplæring**

For at bryggeformenn skal få nytte av Havneweb er det viktig at de også får tilgang og opplæring. Bryggeformann vil da få oversikt over hvem som har båtplass, hvilken båt som er registrert, strømavtale, kontaktinformasjon mv.

**Vedtak:**

Johannes legger til rette for å ha en gjennomgang/opplæring i Havneweb med bryggeformenn og styret innen utgangen av mai mnd.

**58/22: Årsmøteprotokoll**

Protokoll var utsendt på forhånd og det var ingen gjennomgang av protokollen på møtet.

**Vedtak:** Protokollen tas til etterretning.

**59/22: Eventuelt**

**Ingen saker**

Arnt Aleksandersen Ole-Gustav Årnes Johannes Bøe

Jørn Pedersen Alv Egil Olsen Siri Flåten